JONAVOS VAIKŲ LOPŠELIS – DARŽELIS “SAULUTĖ”

**JELENOS GALVYDYTĖS**

**METŲ VEIKLOS ATASKAITA**

2023 m. sausio 20 d. Nr. TS-32

Jonava

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 1. 1. **Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys, pasiekti rezultatai** **įgyvendinant nustatytus tikslus ir uždavinius bei pateikiami svariausi rezultatai.**

Siekiantikimokyklinio ir priešmokyklinio ugdymo programų įgyvendinimo, individualios vaiko pažangos, asmenybės ūgties, ryškiausias pokytis pasiektas dalinantis gerąja pedagogine patirtimi; 2 kartus rajone, 6 respublikiniuose renginiuose, 2 tarptautiniuose. Stipriąja sritimi veiklos kokybės įsivertinime pripažintas ugdymo planavimas. Tobulintini uždaviniai - vaikų pasiekimų analizė, rezultatų pristatymas tėvams bei ugdymo turinio individualizavimas specialiųjų ugdymosi poreikių (SUP) vaikams. Modernizuojant ugdymo turinį, taikant inovacijas, interaktyvius ugdymo metodus, aukščiausi pasiekimų pokyčiai Savivokos ir savigarbos srityje (1 žingsniu per 8 mėn.), taikant Kimochis metodiką, Tyrinėjimo (pasiekimai pagerėjo 0,9 žingsnio), įgyvendinant STEAM ugdymo principus, Skaičiavimo ir matavimo srityje (pasiekimų pokytis 0,9), visus darželio mokytojus įtraukiant į matematikos pasiekimų gerinimo veiklas. Tobulintinos ugdymo modernizavimo sritys – vaikų dalyvavimo ugdymesi aktyvinimas patraukliomis formomis, metodikų, priemonių SUP vaikams taikymas, informacinis technologinis ugdymas. Vidutiniškai vertiname įgyvendintas priemones, siekiant gerinti ugdymo paslaugų kokybę per projektinę veiklą, akcijas, pavienis mokytojų įsitraukimas, trūko sėkmingos patirties projektų rengimo srityje, silpni anglų kalbos įgūdžiai, paviršutiniški tarpinstitucinio bendradarbiavimo momentai. Įgyvendinant šio uždavinio priemones, labiausiai pavykusi - renginių sklaida darželio Facebook puslapyje. Ryškėja pokytis mokytojų, specialistų savianalizės srityje, siekiant identifikuoti pedagogo stipriąsias ir tobulintinas profesinės kompetencijos sritis. Tikslingai vyko kvalifikacijos kėlimo įgyvendinimas, diskusijų, aptarimų metu prieita sutarimo orientuotis į kokybišką kasdienę veiklą, mažinant paviršutiniškų, neaktualių veiklų, renginių kiekį. Pasiteisinusi motyvuojanti darbuotojus (ne tik mokytojus) mentorystės programa, kurioje 2022 m. dalyvavo 14 darbuotojų, programa skatina darbuotojų tarpusavio bendradarbiavimą, savipagalbą, mokymąsi, tobulėjimą. Plėtojant šeimos ir įstaigos bendradarbiavimo galimybes, susitelkta į tėvų švietimą, informavimą, tobulintinas tėvų įsitraukimas į vaiko ugdymąsi, tikėtinas aktyvesnis tėvų įtraukimas į darželio gyvenimą, iniciatyvų įgyvendinimą. Rengiant įstaigos strateginį veiklos planą 2023-2027 metams ir atliekant veiklos įsivertinimą, stipriai pasiruošta metodiškai, taikyti metodinėse rekomendacijose numatyti etapai, principai, aktyviai įsitraukė bendruomenė, pasidalytos lyderystės principu veikė darbo grupės.**2**. **Įstaigos įsivertinimas ir pažanga.****2.1.** **2022 m. lapkričio mėn. įsivertinimo metu aukščiausiu įverčiu** **mokytojų** įvertintas „pasiekimų vertinimas ir ugdymo planavimas“, **pedagogų** surasti **stiprieji įstaigos veiklos aspektai:** ugdymo strategijos, palaikančios žaidimą, kaip pagrindinę vaiko veiklą, ugdymo planavimas, lygios galimybės visiems vaikams ugdytis ir tobulėti, vaikų psichologinis ir fizinis saugumas, mokytojo sąveika su vaikais tarpusavyje, profesionalūs mokytojai, padėjėjai, specialistai. **Tėvai** geriausiai vertina sritį „Vaikų gerovė“. Apklausti **mokytojų padėjėjai** savo bendradarbiavimą su vaikais, mokytojais, veiklą darželio bendruomenėje ir profesinį tobulėjimą vertina gerai. Atvirų klausimų pagalba išskirtos **stipriosios darželio pusės** **mokytojų ir padėjėjų nuomone** yra: profesionalūs mokytojai, padėjėjai, specialistai, emociškai pozityvi aplinka vaikams, gera fizinė darželio aplinka, darnus kolektyvas, galimybės tobulėti, geri vadovai.**2.2.** **Įsivertinimo 2022 m. lapkričio mėn. metu surasti silpnieji veiklos aspektai:** **mokytojai** žemiausiais (pakankamai aukštais - 3,93-3,98 iš 5 galimų) balais įvertino sritis - „Ugdymasis“, „Ugdymo(si) aplinkos“ ir „Besimokančios organizacijos kultūra“. Sunkiau **mokytojų padėjėjams** sekasi bendrauti su vaikais ir keisti jų netinkamą elgesį, suderinti grupės švaros palaikymo darbus ir pagalbą mokytojui veiklų metu. **Tėvai** prasčiausiai įvertino sritį – „Besimokančios organizacijos kultūra“: jiems trūksta įtraukties į ugdymo procesą ir sprendimų priėmimą darželio bendruomenėje.**2.3.** **Kokios tobulintos veiklos 2022 m. Kokie pokyčiai įstaigoje įvyko (lyginant su praėjusiais metais), kai Jūs tobulinote pasirinktą veiklą?** Įsivertinimo 2021 m. metu surasti silpnieji veiklos aspektai:vangi kai kurių mokytojų veikla, nors atlyginimo dydis nepriklausomai nuo darbo rezultatų vienodas ir kai kuriais atvejais, esant grupėse vidutinių ar didelių SUP vaikų, net ir didesnis; darželio ilgą laiką organizuotas šaškių rajoninis ir respublikinis turnyras nebevyksta dėl draudimo buriuotis, tačiau nepasirinkta jokia kita šios veiklos alternatyva. Tėvų savivaldos veikla ženkliai susilpnėjo dėl draudimo būriuotis. Siekiant sustiprinti visų mokytojų įsitraukimą, priimtas sprendimas paskirstyti asmenines atsakomybes. Derinant su musudarzelis.com komanda, atnaujintos planų formos el. dienyne leidžia matyti kiekvieno pedagogo indėlį planavime, refleksijoje. Vykdyta stebėsena ir teiktos individualios konsultacijos mokytojams dėl grupės veiklų planavimo, remiantis pasiekimų rezultatais, kvalifikacijos kėlimo, atsižvelgiant į įsivertintas tobulintinas profesines sritis. Stebėsenos rezultatai aptariami individualiai, bendruomenei pristatomi apibendrinti stebėsenos rezultatai leidžia mokytojams jaustis saugiai ir pasitikėti vadovais. Atnaujinta darbo apmokėjimo tvarka, konkrečiai numatant atlyginimo didinimą už SUP vaikų ugdymą. Sudarant darbo grupes bendriems darželio renginiams įtraukiami dar darbo grupėse nedalyvavę, pasyvesni darbuotojai. Po 2 metų pertraukos 2022 m. gegužės 18 d. įvyko priešmokyklinio amžiaus vaikų respublikinis šaškių turnyras, dalyvavo 20 komandų iš Ukmergės, Kaišiadorių, Šiaulių, Ruklos, Jonavos. Rugsėjo 14 d. organizavome seminarą rajono mokytojams, šaškių žaidimo mokymo subtilybėmis dalinosi nusipelnę šaškių žaidėjai, treneriai Sandra Laurutienė, Aleksandras Fomkinas, Vaidas Stasytis. 2022 m. būsimų ugdytinių tėvams organizuoti susirinkimai, pristatant darželio išskirtinumą, veiklos kryptis. Atsisakyta organizuoti planuotą, visą darželio bendruomenę suburiančią bendruomenės šventę gegužės mėn. dėl netikėtos ir skaudžios darbuotojos netekties. Tėvai noriai dalyvavo rudens bendruomenės šventėje „Žibintų šviesoje“, kuri 2022 m. įsivertinimo metu dar nebuvo įvykusi. 2022-12-28 išrinkti tėvų atstovai į darželio tarybą, priimti svarbūs sprendimai aktualiomis temomis, svarstyta dėl tėvų klubo įkūrimo. **2.4.** **Kokios prielaidos sudarytos, atsižvelgiant į gautus įsivertinimo duomenis, įstaigos pažangai?** Numatyta gerinti ugdymo kokybę, tikslingai organizuojant ugdymąsi, apklausas, kur vaikai - aktyvūs dalyviai, pokyčių iniciatoriai. Sieksime šiuolaikiškesnio, patrauklesnio ugdymo, sėkmingo SUP vaikų įtraukimo, taikydami pasiteisinusias metodikas. Įsigytos ir dar planuojamos įsigyti interaktyvios lentos, planšetės paįvairins ugdymą, sudomins vaikus, lavins vaikų ir mokytojų skaitmeninius įgūdžius. Tėvų įsitraukimą ir dalyvavimą ugdyme didinsime siūlydami patrauklias formas, kviesdami reguliariai aptarti vaiko pasiekimus ir pažangą su mokytoju, sudarydami galimybę „pasimatuoti darželį“ dalyvaujant atvirų durų savaitėje, skatinsime reikšti nuomonę apklausose, viešinsime apklausos rezultatų pagrindu įgyvendintus pokyčius. Planuojame tėvus pakviesti ne tik kaip renginio dalyvius, bet ir kaip organizatorius. Numatytas sistemingas administracijos dalyvavimas grupių tėvų susirinkimuose, viešinant aktualijas, pokyčius. Siekiant duomenimis grįstos vadybos, planuojama įgyvendinti pokyčius, remiantis pasiekimų analize, apklausų, renginių refleksijų rezultatais, specialistų vertinimais, ketinama įforminti svarbius žodinius susitarimus. Veiklų planavimą ir įsitraukimą gerinti turėtų padėti vaizdus darželio įvykių/darbų kalendorius. Įgyvendinant pasidalytos lyderystės idėjas, ketiname tęsti mentorystės programą, mokantis vieniems iš kitų, planuojama stiprinti visų mokytojų įsitraukimą ir atliekant pasiekimų analizę, ir planuojant, ir organizuojant renginius ar pristatant pasiekimų rezultatus tėvams, organizuojant susirinkimus. Ketinama pereiti prie skaitmenizuotos maitinimo apskaitos, sudarant galimybę darželio vaikams dalyvauti ekologinio maitinimo programoje. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Sukurti Jonavos vaikų lopšelio – darželio „Saulutė“ viziją 2023-2027 m. | Parengtas įstaigos 2023-2027 metų strateginis veiklos planas, atnaujinta įstaigos svetainė | 1. Sudaryta darbo grupė strateginiam planui rengti.2. Atliktas vidaus auditas tobulintinoms veiklos sritims įsivertinti.3. Parengtas strateginio plano projektas pristatytas darželio bendruomenei iki 2022-12-31.4. Iki 2022-12-31 atnaujinta įstaigos svetainė patrauklaus dizaino, turinys atitinka teisės aktų reikalavimus. | 1. 2022-10-19 Nr. 1V-133 2. 2022 m. lapkričio mėn. 3. 2022-12-284. 2022-10-31 |
| 1.2.Vykdyti ugdymo kokybės priežiūrą pasirinktomis stebėsenos kryptimis | Vyksta edukacinių veiklų stebėsena grupėse, vertinant specialiųjų ugdymosi poreikių vaikų ugdymo individualizavimą, technologijų panaudojimą. | 1.Bent kartą stebėta visų mokytojų veikla grupėse iki 2022-12-31.2. Stebėsenos rezultatai užfiksuoti raštu.3. Įvykusi individuali refleksija, numatant tobulintinus dalykus.4. Apibendrinti stebėsenos rezultatai aptarti mokytojų taryboje. | 1.Daugiau nei 37 kartus tikslingai stebėtos veiklos.2. Užpildytos 37 stebėsenos formos.3. Numatyta formoje, aptarta, pasirašęs pedagogas, pateikęs savo pastebėjimus.4. Stebėsenos rodikliai pristatyti 2022-03-29, apibendrinti rezultatai 2022-08-31. |
| 1.3.Gerinti vaikų skaičiavimo ir matavimo (matematikos) pasiekimus | Aktyvus dalyvavimas rajono pokyčio projekto tvarumo palaikymo komandos veiklose, įvykę bendradarbiavimo renginiai rajone matematikos pasiekimų gerinimo srityje. | 1. Įvykusios bent dvi bendradarbiavimo iniciatyvos su rajono mokyklomis (Jonavos pradine, Panerio pradine).2. Suorganizuoti bent du matematikos pasiekimų gerinimo, gerosios patirties sklaidos renginiai rajone. | 1. 2022-02-28 PUG vaikų vizitas į Jonavos pradinę. Bendradarbiavimo iniciatyva „Įdomioji matematika“.2. 2022 m. kovo – balandžio mėn. respublikinis projektas „Matematika lengvai“, sklaida kovą – rugsėjį. |
| 1.4. Stiprinti mokytojų pasirengimą įgyvendinti atnaujintą PU turinį. | Įstaigoje vyksta diskusijos, profesiniai dialogai, mokytojai, vadovai dalyvauja kvalifikacijos kėlimo renginiuose PU atnaujinimo temomis, mokytojai pasiruošę įgyvendinti atnaujintą PU bendrąją programą. | 1. Mokytojai, vadovai sudalyvavo bent viename kvalifikacijos kėlimo renginyje PU turinio atnaujinimo tema.2. Įvykusi bent viena diskusija ar profesinis dialogas įstaigoje su PUG dirbantiems ar dirbsiantiems pedagogams. | 1. 10 renginių: 1 mokytojas ir 1 vadovas dalyvavo ilgalaikiuose 40 val. mokymuose, 3 seminaruose/konferencijose vadovai, 5 seminaruose mokytojai.2. 2022-04-28 rajoninė diskusija su darželio, Panerio pradinės mokyklos, Šveicarijos progimnazijos, Žeimių MDC mokytojais. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Įvykusios bent dvi bendradarbiavimo iniciatyvos su rajono mokyklomis (Jonavos pradine, Panerio pradine). | Darbinės grupės sprendimas. Planuotu laikotarpiu PU grupėse buvo didelis sergamumas, renginį atidėjome kelis kartus, vėliau Panerio pradinė mokykla atsisakė kartu organizuoti renginį dėl didelio užimtumo, pokyčių įstaigoje. |
| 2.2. Suorganizuoti bent du matematikos pasiekimų gerinimo, gerosios patirties sklaidos renginiai rajone. | Darbinės grupės sprendimas. Vietoje dviejų rajoninių renginių suorganizuotas vienas respublikinis projektas „Matematika lengvai“, trukęs 2 mėn. 2022 m. kovo – balandžio mėn. ir turėjęs ženklios įtakos kasdienio ugdymo kokybei. Sklaida internete kovo– rugsėjo mėn. 55 dalyviai iš Lietuvos, iš jų 19 darželio pedagoginių darbuotojų (100% grupių mokytojų ir logopedas). |
| 2.3.Užtikrinti dokumentų valdymo sistemos „Kontora“ (DVS) funkcionavimą. | Pakeista užduotis 2022-06-06 |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Darželis pripažintas sveikatą stiprinančia mokykla, įvertinus parengtą programą.  | Įstaigai įteiktas pažymėjimas, projekto vėliava, iškaba, suteikta teisė naudoti projekto emblemą. Tikslingai bus apjungiami sveikos gyvensenos, fizinio aktyvumo renginiai, įtraukiama visa darželio bendruomenė, planuojami įstaigas apjungiantys renginiai, bendruomenę vienija dalyvavimas projekte „Mokyklos eina“ (#walk15 programėlėje „Mokyklos eina“ iniciatyvoje prisijungė 42 bendruomenės nariai, nueita virš 12 mln. žingsnių, 213 vieta iš 843, 6 vieta iš visų šalies ikimokyklinio ugdymo įstaigų). |
| 3.2. Stiprinti vadovo lyderystę veikiant, įgyvendinant pasidalytos lyderystės koncepcijas. | Ženklus augimas dalinantis gerąja patirtimi už įstaigos ribų: 2 pranešimai rajone, 6 pranešimai respublikiniuose renginiuose, 2 pranešimai tarptautinėse mokslinėse-praktinėse konferencijose.  |
| 3.3. Organizuotas seminaras rajono mokytojams, būrelių vadovams „Šaškių žaidimo mokymo ypatumai“. Lektoriai: nusipelnę šaškių žaidėjai Lietuvoje ir už jos ribų Sandra Laurutienė ir Vaidas Stasytis.  | Rajono mokytojai, būrelių vadovai pagilino žinias apie šaškių žaidimo mokymą, taikant konkrečius ėjimus ir taktikas, dalyviai buvo aprūpinti Lietuvos šaškių federacijos dovanotais vadovėliais apie šaškių žaidimo mokymą. Šaškių žaidimo populiarinimas, išryškinant naudą vaikų kognityvinių gebėjimų vystymuisi.  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1.Stiprinti vadovo lyderystę veikiant. | Vadovo įgytos ir įstaigai pritaikytos naujos vadovo profesinės kompetencijos. | Vadovas įgyvendino ne mažiau kaip 1 tikslinę priemonę, pritaikydamas seminaruose, konferencijose, vizitų kitose šalyse/įstaigose/organizacijose metu įgytas žinias, patirtį, turėjusią ženklią įtaką vaikų pasiekimams ar pažangai (nurodyti įrodymais grįstą pokytį). | 1. Didžiausias pasiekimų pokytis Savivokos ir savigarbos srityje (1 žingsnis per 8 mėn.), konfliktų sprendimo ir sunkių emocijų valdymo įgūdžiai pagerėjo virš 20% (pridedama).  2. Metodinės priemonės DO-KO pagalba pagerėjo vaikų skaitymo gebėjimai per 4 mėn. 15 - 65 % (pridedama). |
|  | Sukurta efektyvi sistema įstaigoje, skatinantis sprendimo galių pasidalijimą tarp švietimo įstaigos vadovų ir mokytojų (pasidalytoji lyderystė) | Sukurta ar atnaujinta skatinimo sistema/tvarka/modelis, motyvuojanti mokytojus veikti mokymui ir mokymuisi. | Sukurtas mentorystės modelis 2021-09-06 pradėto projekto „Pagalba naujokui“ pagrindu, pritarta Mokytojų taryboje 2022-12-14 (pridedama) |
|  | Švietimo įstaigos vadovo suburta motyvuota, iniciatyvi, pasitikinti savo kompetencijomis komanda, kurios priimamų sprendimų dėka siekiama aukštesnių vaikų mokymosi pasiekimų. | Parengtas ir (ar) atnaujintas ikimokyklinio ir priešmokyklinio ugdymo pasiekimų ir pažangos vertinimo tvarkos aprašas.Atlikus vaikų pasiekimų ir pažangos vertinimą, visose ugdymo srityse nustatytas ne mažesnis nei 0,5 žingsnio pokytis per vienerius metus. | 1. 2022-12-30 direktoriaus įsakymu Nr. 1V-172 patvirtintas lopšelio-darželio ikimokyklinio/ priešmokyklinio amžiausvaikų ugdymosi pasiekimų ir pažangos vertinimo tvarkos aprašas. 2. Kiekvienos srities pokytis nuo 0,6 iki 1, bendras 0,78 (pridedama) |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | **Labai gerai ѵ** |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Švietimo įstaigos partnerystės ir bendradarbiavimo |
| 7.2. Švietimo įstaigos struktūros, procesų, išteklių valdymo |

**V SKYRIUS**

**VERTINIMO PAGRINDIMAS IR SIŪLYMAI**

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**9. Įvertinimas, jo pagrindimas ir siūlymai:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

 Meras (parašas) (vardas ir pavardė) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)